Diari Oficial de la Generalitat Valenciana


Sumari del DOGV 466, del 14-11-1986 (1986/807547)

ORDRE de 10 de novembre de 1986, de la Conselleria de Treball i Seguretat Social, per la qual es modifica l'Ordre de 2 de juny de 1986 sobre Foment d'Ocupació per a jovens.
----------------------------------------------------------------------------------------------------------------------------------------------------------------------------

### Dades del document

Número de DOGV
:   466

Data del DOGV
:   14-11-1986

Secció del DOGV
:   ALTRES DISPOSICIONS

Número del document
:   1986/807547


Data del document
:   10-11-1986

Organisme emissor
:   Conselleria de Treball i Seguretat Social

Tipus de document
:   Ordre

Anàlisi jurídica

Ordre de 10 de novembre de 1986, de la Conselleria de Treball i Seguretat Social, per la qual es modifica l'Ordre de 2 de juny de 1986 sobre Foment d'Ocupació per a jóvens.  
El correcte desplegament del Programa de Foment de l'Ocupació per a jòvens menors de 25 anys contemplat en l'Ordre de 2 de juny (DOGV de 25 de juny de 1986) d'aquesta Conselleria, aconsella fer-ne extensiva l'aplicació a tot l'any 1986 i agilitzar al màxim la tramitació dels expedients corresponents.   
La conveniència d'aconseguir el màxim grau d'execució possible del programa i el volum que s'hi preveu, fan modificar alguns articles de l'esmentada Ordre, a fi d'assolir, justament, l'eficàcia de la convocatòria d'ajudes i la descentralització de la gestió.   
En atenció d'aquests motius, aquesta Conselleria de Treball i Seguretat Social, fent ús de les facultats que li confereix la Llei 5/1983, de 30 de desembre, de Govern Valencià i el Decret 192/1985, de 9 de desembre, del Consell de la Generalitat Valenciana ordena:   
Article únic  
Els articles cinqué i sisé, i la Disposició Final Segona de l'Ordre de la Conselleria de Treball i Seguretat Social de 2 de juny de 1986 sobre Foment d'Ocupació per a jóvens, queden redactats de la següent manera literal:   
«Article cinqué  
»Les Direccions Territorials de la Conselleria de Treball i Seguretat Social analitzaran els expedients de sol·licitud de beneficis, verificant-hi si els impressos estan degudament formalitzats i si s'hi acompanya la documentació requerida.   
»Els sol·licitants, a més dels requisits esmentats en l'article anterior, hauran de justificar estar al corrent del pagament de llurs obligacions fiscals i tributàries.   
»En el supòsit que l'expedient estigués incomplet, per part de les Direccions Territorials de la Conselleria de Treball i Seguretat Social es requerirà al sol·licitant perquè, d'acord amb l'article 71 de la Llei de Procediment Administratiu, el complete en el termini màxim de 10 dies.   
»Article sisé  
»La Direcció Territorial de la Conselleria de Treball i Seguretat Social dictarà Resolució concedint o denegant els beneficis sol·licitats.   
»La Resolució dictada es notificarà al sol·licitant, i se n'enviarà còpia a la Direcció General d'Ocupació i Cooperació, per a coneixement.   
»Disposició final segona  
»Aquesta Ordre tindrà vigència durant l'any 1986, i entrarà en vigor a l'endemà de la publicació al Diari Oficial de la Generalitat Valenciana.   
»Les ajudes contemplades en aquesta Ordre, seran extensives als contractes de treball indefinits de jóvens menors de 25 anys que complint els requesits establits en aquesta Ordre, s?haguessen celebrat amb posterioritat a l'1 de gener de 1986.»   
València, 10 de novembre de 1986.   
El Conseller de Treball i Seguretat Social,  
MIQUEL DOMENECH I PASTOR